Document ID: 32002R0888

Uredba Komisije (ES) št. 888/2002
z dne 24. maja 2002
o spremembi prilog I in II k Uredbi Sveta (ES) št. 517/94 o skupnih pravilih za uvoz tekstilnih izdelkov iz nekaterih tretjih držav, ki jih ne urejajo dvostranski sporazumi, protokoli ali drugi dogovori ali druga posebna uvozna pravila Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 517/94 z dne 7. marca 1994 o skupnih pravilih za uvoz tekstilnih izdelkov iz nekaterih tretjih držav, ki jih ne urejajo dvostranski sporazumi, protokoli ali drugi dogovori ali druga posebna uvozna pravila Skupnosti [1], nazadnje spremenjene z Uredbo Komisije (ES) št. 2538/2001 [2], in zlasti člena 28 Uredbe,
ob upoštevanju naslednjega:
(1) Po sklenitvi dvostranskih sporazumov in drugih dogovorov z nekaterimi državami, ki so zdaj zajeti v Uredbi Sveta (EGS) št. 3030/93 [3], je treba te države izločiti iz Priloge II k Uredbi (ES) št. 517/94. Prilogi II je treba dodati Zvezno republiko Jugoslavijo.
(2) Zaradi sprememb, objavljenih v Uredbi Komisije (ES) št. 2031/2001 z dne 6. avgusta 2001 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi in o skupni carinski tarifi [4], je treba spremeniti Prilogo I k Uredbi (ES) št. 517/94.
(3) Uredbo (ES) št. 517/94 je treba zato ustrezno spremeniti.
(4) Zaradi jasnosti je treba nadomestiti prilogi I in II.
(5) Ukrepi, določeni v tej uredbi, se začnejo izvajati 1. januarja 2002.
(6) Ukrepi, določeni v tej uredbi, so v skladu z mnenjem Odbora za tekstil -
SPREJELA NASLEDNJO UREDBO:
Člen 1
Prilogi I in II k Uredbi (ES) št. 517/94 se nadomestita s Prilogo k tej uredbi.
Člen 2
Ta uredba začne veljati na dan objave v Uradnem listu Evropskih skupnosti.
Uporabljati se začne 1. januarja 2002.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. maja 2002

Labels: 1
3
5